Morituri (Pennanen)


1. 

 Tauonnut on kaiku kallis askeltesi,
 kuinka hiljaiseksi huone meni...
 Taukoa myös tyke tuima sydämeni,
 aika, pysähdy ja haudaksesi
 kammioni, musta uurna, valikoi!

2. 

 Niin seinän muotokuvat katsoo toisiansa,
 kuin tuntisivat koko pitkän synkän tarinan.
 Ja malja jumalkuvioinen kukistansa
 jo pudotti kuin myötätunnoin kruunun kauneimman.
 Niin lyhyt tie on onnen kuolemaan,
 niin monasti sen koin –
 taas uskoin uudestaan.